Holme Bjerge

Holme Bjerge er en cirka to kilometer lang bakkerygg i det sydlige Aarhus kommune i Danmark. Dette er den vestlige del av en endemorene, dannet ved et sent isframstøt for cirka 10.000 år siden. Morenen fortsetter mot øst over Skåde Bakker og ut til kysten.

Det høyeste punktet på bakkeryggen er Jelshøj, en gravhaug fra bronsealderen. På toppen av denne gravhaugen ble det i 1873 oppsatt et postament i granitt, til bruk som trigonometrisk punkt. Dette inngår i Danmarks 3. ordens nett.

Det er også en gravhaug lenger vest på bakkedraget, på Tulshøj, 112 meter over havet. 

Et areal på 124 hektar ble fredet i 1967. Formålet er å bevare området i sin nåværende tilstand. Ved driften skal det vises hensyn til bevaring av både landskaps- og naturverdier.

Se også 
 Liste over Danmarks høyeste topper

Referanser 

Danske høyder
Aarhus' geografi